Den Vest-Sjællandske Avis, 1815-11-07
Oversigt. af Dagens udenlandske Nyheder. J disse Tider hører man ikke ret meget om Napoleon, det store Verdens Hav adskiller ham fra os; Europa lægger sig til Rolighed og dets fordums Behersker og Uroesstifter forglemmes, for at bevogte ham i sin Eensomhed afgaae nu de Allierede Magters Gesandtere til St. Helene, den Russiske, Overstlieutenant Bolman; den Østerrigske Baron Stürmer, den Preussiske Baron Røedlich og den Franske Hr. v. Montchenu, de skal snart samles i Engelland for at afreise dertil; Østerrig og Preussen sende ogsaa Botaniker derhen. Den Engelske Regiering vedbliver at behandle Napoleon med Galanterie, i Woolwich er bygget et overmaade prægtigt Slot af Træ med 24 Værelser, som sendes paa Skibe derhen og skal oprettes for ham. De Allietede Magters Ministre har underskrevet et Decret, hvorved det vel tillades hans Broder Lucian at opholde sig i Pavens Lande, men denne maa være ansvarlig for, at hverken han eller hans Familie forlader Kirkestatens Grændser. Jmedens saaledes Napoleon og hans Familie bringes til Rolighed, hører man de forunderligste Ting om hans Svoger Murat; han skal den 6te Octbr. være med sin lille Flotille landet paa Kysten af Calabrien, være fanget af Bønderne i Pizzo og være bragt i Lænker til Monteleone, de Neapolitanske Kanonbaade skal have taget hans Fartøier og Tropper; der skeer dog forunderlige Ting i denne Verden. Kan man troe alt hvad der fortælles, saa skal en Plan være opdaget i Paris til at myrde hele den Kongelige Familie; men man skal ikke troe alt hvad man hører; saaledes siges ogsaa, at man er kommet efter at Fangevogteren i Conciergeriet vilde have ladet Marschal Rey undvige; de Franske Journalister spotte Bonapartes Tilhængere og kalde dem Taare-Udgi derne; da de, eftersom de ikke længere tør lade sig mærke med, at de ere deres Afgud hengivne, give deres Misfornøielse den Vending, at de beklage Frankerigs Uheld og Tabet af dets Berømmelse; (men hvorfor skal man nægte eller forhaane et Menneskes Kummer; ethvert Menneske seer hvad der skeer i Verden fra sin Side og fortiener der Overbærelse). En alvorligere Urolighed er forefaldet ved Loire-Armeen, hvor en Deel af Kavalleriet ikke vil lade sig opløse og hvor nogle Officierer, som Krigsministeren har sendt dertil for at bevirke det, ere blevne mishandlede. Den Franske Regiering giør alt mueligt for at berolige Gemytterne og de Kongelige Prindser bereise af den Aarsag Provindserne. De Allierede Magter ere blevne enige om, at de Skyldige som Kongen af Frankerige har udmærket i sin Ordonnants af 24de Juli vel maae finde et Tilflugtsted i Østerrig, Rusland og Preussen, men ikke i Jtalien, hvor Napoleon har de fleste Venner; saaledes giøres alt muligt for at qvæle alt Stof til Giæringer; da de Allieredes Tropper ikke kan faae Plads i de 17 Fæstninger, saa skal de cantonere i Naboegnene og strax være til Rede, naar den mindste Uroelighed forefalder. J de Deputeredes Kammer er Lovforslaget mod Uroestifterne blevet antaget med 294 mod 56 Stemmer; heftige Debatter forefaldt og en Hr. Tournemine holdt en lang Tale derimod. J Følge Leven blive de betydeligste Uroestiftere deporterede. Pairernes Kammer har voteret en Taksigelse til Hertuginden af Angouleme for hendes heeltemodige Forhold i Bourdeaux. Hr. Despreone har bekiendtgjort et Brev fra Ludvig den 16de til sin Broder, den nuværende Konge, Aftenen for sin Henrettelse, hvori han paalægger ham at paatage sig Rigets Bestyrelse for hans Søn og ved vise Love at vedligeholde det for ham. De Allierede Tropper ere overalt paa Marschen til deres Hiemstand, paa nærværende Tid passere Russerne Sachsen, Østerrigerne Baiern. De Allierede Monarker skal ved deres Bortreise fra Paris have under Eed lovet hinanden at vilde i ethvert Tilfælde af alle deres Kræfter, og paa den eftertrykkeligste Maade beskiærme Europas Rolighed. Den Russiske Keiser forventes at vilde forlade Berlin den 7de November; den Østerrigske Keiser er kommet til Jnspruck i Tyrol, paa sin Giennemreise til Bøhmen, skal Keiser Alexander have moeret sig med at tage Ploven fra en Bonde og at pløie et Stykke for ham; Bonden fik en stor Belønning. Fouche er kommet til Dresden. J Følge Prinds Regentens Proclamation skal Parlamentet samles den 1ste Februar, for at besørge forskiellige vigtige og paatrængende Anliggender. Paven er i Pengeforlegenhed og har maattet afpræsse Jøderne i Rom et Laan paa 400,000 Skudi. Uagtet disse fredelige Udsigter hører man dog tale og lidt Krig i Verden; Østerrig opstiller en Armee paa Grændsen af Tyrkiet formedelst de Uroeligheder, som endnu stedse finde Sted i Servien. J Ægyppten er det reent galt; i Cairo ligge Jndvaanerne og Tyrkerne i Krig, med hinanden, og Pachaen har maattet kastet sig ind i Fæstningen; Wechabiterne har imidlertid bemægtiget sig Staden og paalagt den en svær Contribution. Præsidenten i de forenede Stater har udstædet en Proclamation, hvori han forbyder paa det strængeste alle Nordamericanerne at hielpe de Spanske Jnsurgentere i deres Krig mod Spanien.